इंटरस्टेलर
इंटरस्टेलर (अंग्रेज़ी;Interstellar) वर्ष 2014 की एपिक विज्ञान-फंतासी आधारित फ़िल्म है जिसकी सहलेखन, सह-निर्माण, और निर्देशन क्रिस्टोफ़र नोलन ने किया है। फ़िल्म में मैथ्यू मैक'काॅनघे, एन हैथवे, जेसिका चेस्टेन, बिल एर्विन, एलेन बर्सटिन तथा माइकल केन ने मुख्य अदायगी की है। फ़िल्म की कहानी अनुसार, अंतरिक्ष यात्रियों का एक दल एक वर्महाॅल के जरीए सभी मानवों के नए घर की खोज हेतु इंटर र्स्टेलर यात्रा पर जाते हैं। क्रिस्टोफर एवं जोनाथन नोलन ने साथ मिलकर पटकथा पर कार्य किया, जिसका मूल रूप से जोनाथन को 2007 में विचार आया था। नोलान ने यह फ़िल्म आपनी पत्नी एमा थाॅमस के साथ अपनी प्रोडक्शन कंपनी सिनकाॅपी और लिण्डा ओब्स के लिण्डा ओब्स प्रोडक्शन साथ संयुक्त रूप से निर्माण किया है। कैलटेक के भौतिक शास्त्री किप थाॅर्न, इसके एक्जेक्युटिव निर्माता और इसके वैज्ञानिक सलाहकार की भी भूमिका में हैं। इसके बाद, उन्होंने इस पर किताब भी लिख भी डाली थी, द साइंस ऑफ इंटेरस्टेलर । फ़िल्म के प्रमुख निर्माण में पारामाउंट पिकचर्स वाॅर्नर ब्राॅस, एवं लिजेण्ड्री पिकचर्स जैसे सह-निर्माता भी जुड़े हैं। इस फिल्म का प्रमुख डायलॉग था: मानव जाति की उत्पत्ति पृथ्वी पर हुई है, लेकिन इसका अर्थ यह नहीं है कि यह केवल पृथ्वी पर ही समाप्त हो जायेगी (अंग्रेज़ी: Mankind was born on Earth. It was never meant to die here) फिल्म में थोर्न द्वारा कंप्यूटर द्वारा निर्मित ब्लैक होल के चित्रण को खगोलविदों और भौतिकविदों से भी सराहना मिली है। इंटरस्टेलर को 87वें अकादमी पुरस्कार (ऑस्कर) में पांच पुरस्कारों के लिए नामांकित किया गया, जिसमें सर्वश्रेष्ठ दृश्य प्रभाव का पुरस्कार जीता, तथा कई अन्य पुरस्कार भी प्राप्त किये।